ประจำเดือนมาปกติ 7 วันค่ะ ล่าสุดมาวันที่ 4/2/62 เป็นคนประจำเดือนมาไม่ค่อยสม่ำเสมอค่ะ แล้วเมื่อวันที่ 7 เพิ่งมีอะไรกับแฟนครั้งแรก ประมาณ 6 โมงเย็น ไม่ได้สวมถุงยาง แต่หลั่งนอก แล้วก็กินยาคุมฉุกเฉินเม็ดแรกตอนประมาณสามทุ่มค่ะ และมีอีกครั้งวันที่ 10 ตอนแรกก็แค่ออรัลเฉยๆค่ะ แล้วอีกสักพักแฟนก็เสียบเข้าไป ไม่กี่ทีค่ะ แล้วก็หยุดทำ ตอนนี้ประจำเดือนยังไม่มา ไม่รู้ว่าเพราะยาคุมฉุกเฉิน หรือเพราะว่าเครียด หรือเพราะอย่างอื่นกันแน่ค่ะ มีสิทธิ์จะท้องมากมั้ยคะ กังวลมากค่ะ
สวัสดีค่ะ การมีเพศสัมพันธ์ในวันที่ 7 มี.ค. โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉิน ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับการมีเพศสัมพันธ์ในวันที่ 10 มี.ค. หากไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะหากในตอนนี้ ประจำเดือนยังไม่มา อาจเกิดจาก- การตั้งครรภ์ แต่โอกาสก็ถือว่าไม่มากนัก- ผลของยาคุมฉุกเฉิน ที่ทำให้ประจำเดือนมาช้าได้- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วหากกังวล ก็ควรตรวจหาการตั้งครรภ์ดูค่ะ หากตรวจไม่พบ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ